Fédération nationale des éclaireurs et éclaireuses du Luxembourg

D'Fédération nationale des éclaireurs et éclaireuses du Luxembourg, kuerz FNEL, ass déi laizistesch Scoutsorganisatioun vu Lëtzebuerg. D'FNEL gouf den 30. Juli 1916 am Café du Commerce an der Stad vun eenzele Scoutsgruppe gegrënnt an ass domat och déi eelsten Scoutsorganisatioun am Land. D'FNEL ass Grënnungsmember vum haitege Weltverband WOSM.

 Geschicht 
1916: Den 30. Juli gëtt Fédération nationale des éclaireurs du Luxembourg grënnt, mat dem Zil, eenzel Scoutstruppen am ganze Land zu grënnen an ze federéieren.

1919: D'FNEL zitt vill Memberen aus dem antiklerikalen Aarbechtermileu un a gëtt sech dowéinst laizistesch Statuten.

1966: D'Fédération nationale des éclaireurs du Luxembourg hëlt och Meedercher an hir Beweegung op.

1976: D'Federatioun gëtt sech hiren neien Numm Fédération nationale des éclaireurs et éclaireuses du Luxembourg.

2008: De fréiere Logo mat den heednesche Symboler (deemools en Zeeche géint déi chrëschtlech Scoute vun de Lëtzebuerger Guiden a Scouten) gëtt duerch en neien, neutrale Logo ersat an nei, gro Hiemer ginn agefouert.

2012: D'AGGL, Association of Girl Guides of Luxembourg, gëtt un d'FNEL affiliéiert.

 Ziler an Aktivitéiten 

"But the real way to get happiness is by giving out happiness to other people.Try and leave this world a little better than you found it..."... and when your turn comes to die, you can die happy in feeling that at any rate you have not wasted your time but have done your best". Dëst ass en Auszuch aus Notizen, déi nom Baden-Powell sengem Doud fonnt gi sinn. Cf. d'Notizen op wikisource"
Robert Baden-Powell

D'FNEL wëllt dozou bäidroen datt jonk Leit hir eegen Entwécklung selwer an d'Hand huelen, fir datt si sech zu selbstänneg, responsabel an engagéiert Bierger entwéckelen. D'FNEL bitt de verschiddenen Altersgruppen ugepasste Programmer un, déi sech haaptsächlech a klengen Ekippen an der Natur ofspillen. D'Motto vun der FNEL ass: "Trei zum Land". D'FNEL ass fir jiddwereen op.

D'Aktivitéite vun der FNEL baséieren op Wäerter a Methode vum Scoutissem:

 Frëndschaft
 Solidaritéit
 Toleranz
 Demokratie
 Spill a Spaass
 Learning by doing
 Benevolat

Dozou gehéiere geméiss den Iddie vum Baden-Powell och d'Scoutsverspriechen an d'ScoutsgesetzD'Scoutsgesetz ass keen Zwang, mä weist him d'Ziler déi hie soll ustriewen.:

De Scout engagéiert sech fräiwëlleg fir d'Wäerter an d'Ziler vum Scoutissem.

 Opbau vun der FNEL 


 Gruppen 

D'FNEL besteet aus ënnerschiddlech grousse Gruppen, déi geographesch organiséiert sinn. Déi meescht Gruppe benenne sech no engem Déier.

 Uertschaft  Numm  Déier  Um Spaweck Briddel  Däreldéieren  Däreldéier  http://www.daereldeieren.lu Cap  Piwitschen  Piwitsch  http://www.piwitschen.lu Colmer-Bierg  Les Hirsch  Hirsch  https://web.archive.org/web/20080704123826/http://www.hirsch.gwebb.com/Déifferdeng  Roud Kueben  Kueb  Diddeleng  Gréng Scouten a Guiden   http://www.grengscouten.lu Diddeleng  Les Peaux-Rouges   https://web.archive.org/web/20070208220203/http://www.scoutenguiden.lu/ Dippech  Dachsen  Dachs  http://www.dachsen.lu Éilereng  Eilerenger Feldmais  Feldmaus  https://web.archive.org/web/20040829134340/http://webplaza.pt.lu/public/dejagerl/ Iechternach  Eechternoacher Quaichleken Quäichlek https://quaichleken.com/ Fréiseng  Bisons futés  Bison  http://bisons.luHesper  Kriibsen  Kriibs  https://www.kriibsen.lu/ Lëtzebuerg (Stad)  Campeuses bronzées / Diables mauves   http://www.cbdm.lu Lëtzebuerg (Stad), Hollerech - Gare  HoGa   http://www.hoga.lu Lëtzebuerg (Stad), Rollengergronn  Les Aigles  Aadler  http://www.lesaigles.lu Lëtzebuerg (Stad), LTPEM  Loups blancs  Wollef  https://web.archive.org/web/20070911230720/http://www.ltpem.lu/loupsblancs/ Lëtzebuerg (Stad), Bouneweg  Lions bleus  Léiw  http://www.lionsbleus.lu Lëtzebuerg (Stad)  Fiiss  Fuuss http://www.fiiss.lu/ Lëtzebuerg (Stad)  Unité Robert Schuman    Lëtzebuerg (Stad)  Telstar   http://www.telstar.lu Luerenzweiler  Panthères Noires  Panther  https://www.pantheresnoires.com/ Mamer  Mamer Wiselen  Wisel  http://www.mamerwiselen.lu Miersch  Les Loutres  Otter  https://web.archive.org/web/20090203124149/http://scouts-loutres.lu/ Munneref  Munnerefer Mais  Maus  http://www.muma.lu/ Rammerech  Rammericher Fräschen  Fräsch   Réiden op der Atert  Réidener Luchsen Luchs   Schëtter  Les Castors  Biber  http://castors.lu Steesel  Well Säi  Wëllschwäin  http://www.wellsai.lu Stengefort  Deckelsmouken  Deckelsmouk   Stroossen  Kiewerlecken  Kiewerlek  http://www.kiewerlecken.lu

 Branchen 

Déi eenzel Gruppen hirersäits bestinn aus de follgende Branchen:

BeaverJonker vu 5 bis 8 JoerWëllefcherJonker vun 8 bis 11 JoerScouten / GuidenJonker vun 11 bis 14 JoerExplorerJonker tëscht 14 an 16 Joer.RoverJonker tëscht 16 bis 21 JoerTemboErwuessener ab 21 Joer

 Direktiounskommitee 

Den Direktiounskommitee besteet aus de Commissairen an Adjointe vun den ënnerschiddleche Commissariater souwéi dem Nationalpresident, dem Generalsekretär a Generaltresorier. Aktuell[Stand:12. Februar 2026] si follgend Scoute Member vum CoDir:
+Le Comité de Direction 2020FunktiounNummTotemGroupeam Mandat säitPrésident NationalGeorges KrombachRenert créatifLes Aigles2022Vice Président NationalNancy BraunManul hardiLions bleus2025Commissaire GénéraleJulie BovéColibri perfectionnisteMamer Wiselen2023Commissaire Général adjointBob SchimbergBobac éclairéMamer Wiselen2023Commissaire au ProgrammeTom LeclercMaral songeurMamer Wiselen2023Commissaire au Programme adjointChris BackesDippecher Dachsen2024Commissaire à la FormationPat HalsdorfHirondelle insécureLes Hirsch2023Commissaire à la Formation adjointePatty NeyChinkara déterminéeMamer Wiselen2023Commissaire InternationalAleksis PironPongo démonstratifLion bleus2025Commissaire International adjointeVicky PundelSuri bienveillanteKiewerlecken2025Commissaire International adjointClément PotockiRaccoon indécisUnité Robert Schuman2025Trésorier GénéralFrançois FolmerLes Aigles2020Secrétaire généralPhilippe BerscheidSteno émotifEechternacher Quaichlecken2021
De CoDir gesäit sech eemol de Mount a geréiert den Alldag vun der Fédératioun. De Comité de Direction kuckt no de Gruppen, dem Programm, der Formatioun, de Finanzen, de Kaderen, der Kommunikatioun, dem Internationalen an der Strategie a sicht nei Léisunge fir d'Fédératioun nohalteg no vir ze bréngen.

 Amicale 

D'Amicale vun der FNEL besteet aus fréiere Memberen, Elteren a Frënn. Si organiséiert Fester a gëtt der Organisatioun finanziell Hëllef.

 Formatioun 

D'Cheffe vun der FNEL schaffe benevol. Si maachen eng vum Staat unerkannte FormatiounDe Brevet d'animateur respektiv de Brevet d'aide animateur. vu ronn 12 Deeg, déi sech iwwer 2 Joer erstrecken.

D'Formatioun besteet aus prakteschen an theoreetesche Coursen, z. B.:

 Wéi organiséieren ech e Camp, eng Versammlung?
 D'Entwécklung vum Kand oder vum Jugendlechen.
 Animatioun
 Administratioun
 Kommunikatioun
 Naturpedagogik
 Scoutstechniken:
 Kaart a Kompass
 Hygiène
 Spiller
 Lidder
 Bastelen
 Kniet

 Kuckt och 
 Scouten zu Lëtzebuerg
 Home Lucien-Wercollier, de Chalet vun den Däreldéieren um Briddel
 Lëtzebuerger Guiden a Scouten (LGS), déi kathoulesch Scouten zu Lëtzebuerg

 Um Spaweck 

 D'Geschicht vun der FNEL, archivéiert
 D'Websäit vun der FNEL
 D'Websäit vun der FNEL ONDG
 D'Websäit vum Misaershaff, dem Formatiounszenter vun der FNEL

Kategorie:Scoutissem zu Lëtzebuerg